DCC แรลลี่ยาว! บวกอีก 3% นิวไฮรอบ 10 เดือน โบรกฯเชียร์ซื้อหุ้นปันผลเด่นยีลด์สูง 6%  
DCC แรลลี่ยาว! บวกอีก 3% นิวไฮรอบ 10 เดือน โบรกฯเชียร์ซื้อหุ้นปันผลเด่นยีลด์สูง 6%  
DCC แรลลี่ยาว! บวกอีก 3% นิวไฮรอบ 10 เดือน โบรกฯเชียร์ซื้อหุ้นปันผลเด่นยีลด์สูง 6%  
25 มิ.ย. 2563

ผู้สื่อข่าวรายงานว่า บริษัท ไดนาสตี้เซรามิค จำกัด (มหาชน) หรือ DCC ณ เวลา 10.53 น. อยู่ที่ระดับ 2.10 บาท บวก 0.06 บาท หรือ 2.94% ด้วยมูลค่าซื้อขาย 23.55 ล้านบาท ราคาหุ้นนิวไฮในรอบ 10 เดือน โดยนับตั้งแต่หุ้นยืนที่ระดับ 2.10 บาท เมื่อวันที่ 8 ส.ค.62

บล.เอเซีย พลัส  ระบุในบทวิเคราะห์ว่า DCC(FV @2.28)  จุดเด่นหลัก คือ กลยุทธ์เชิงรุกด้วยการเข้าหาลูกค้าถึงบ้าน เห็นผลชัดและโดดเด่นว่าคู่แข่ง สะท้อนจากจำนวนบิลที่เพิ่มเป็น 8 พันบิล/วัน จาก 6 พันบิล/วัน ประกอบกับราคาขายเฉลี่ยที่เพิ่มขึ้น 3% เทียบไตรมาสก่อนหน้า เป็น 139 บาท/ตรม. จากสัดส่วนกระเบื้องพรีเมียม มากขึ้น
รวมถึงราคาก๊าซธรรมชาติที่ลดลง 20%เทียบช่วงเดียวกันของปีก่อน ทำให้แนวโน้มกำไรไตรมาส 2/63 มีโอกาสสร้าง Positive Surprise ได้อีกครั้ง หลังงวดไตรมาส1/63 DCC มีกำไรเติบโตทั้งเทียบไตรมาสก่อนหน้า และ เทียบช่วงเดียวกันของปีก่อน สวนกระแสกำไรของตลาดฯ
อีกทั้งการใช้สิทธิ์แปลง DCC-W1 ส่งผลให้ D/E สิ้นงวดไตรมาส 2/63 น่าจะลดลงมาต่ำกว่า 0.6 เท่า เพิ่มโอกาสที่ DCC จะกลับมาจ่ายปันผลที่ Payout Ratio 100% อีกครั้ง หากพิจารณา Valuation ถือว่าดี โดยมี Upside สูงเกิน 20% และคาดหวัง Dividend Yield มากกว่า 6% ต่อปี